BGRIM คาดกำไรทำ New High ต่อเนื่อง อย่างน้อยถึงปี 64 แนะซื้อเป้า 39 บ.
BGRIM คาดกำไรทำ New High ต่อเนื่อง อย่างน้อยถึงปี 64 แนะซื้อเป้า 39 บ.
BGRIM คาดกำไรทำ New High ต่อเนื่อง อย่างน้อยถึงปี 64 แนะซื้อเป้า 39 บ.
6 ส.ค. 2562

บล.ไอร่า ระบุในบทวิเคราะห์วันนี้(6 ส.ค.62) ว่า บริษัท บี.กริม เพาเวอร์ จำกัด (มหาชน) หรือ BGRIM คาดจะมีผลการดำเนินงานเติบโตต่อเนื่อง 6 – 7 ปีข้างหน้า จากการเปิดดำเนินงานโรงไฟฟ้าในไทย ลาว และเวียดนาม ซึ่งส่งผลให้มีกำลังการผลิตเพิ่มขึ้นเป็น 3,245 MW ในปี’68 จาก 2,076 MW เมื่อปี 61
โดยเมื่อวันที่ 17 มิ.ย.62 BGRIM แจ้งตลาดฯ เริ่มเปิดดำเนินงานเชิงพาณิชย์ โครงการโรงไฟฟ้าที่เวียดนาม (1) โครงการ DT1 (BGRIM ถือหุ้น 55%) และ DT2 (BGRIM ถือหุ้น 55%) กำลังการผลิตรวม 420 MW ซึ่ง COD เมื่อวันที่ 3  มิ.ย. และ 13 มิ.ย.’62 และ (2) โครงการ Phu Yen TPP (BGRIM ถือหุ้น 80%) เริ่ม COD เมื่อวันที่ 10 มิ.ย.’62
นอกจากนี้ BGRIM อยู่ระหว่างเจรจาโรงไฟฟ้าเพิ่มเติมในอีกหลายประเทศ เช่น เกาหลี ไต้หวัน ฟิลิปปินส์ และมาเลเซีย โดยอาศัยความแข็งแกร่ง จากเครือข่ายของ BGRIM ในต่างประเทศ
ปัจจุบันหุ้นซื้อขาย บน PE ปี’63 ประมาณ 28 เท่า พร้อมคาดผลตอบแทนจากเงินปันผลปี’62 อยู่ที่ 1.2% แนะนำ “ซื้อลงทุน” ประเมินราคาเป้าหมายปี’62 ที่ 39.00 บาท (DCF)